Ακρογιάλι Λακωνίας

Το Ακρογιάλι (όπως αναφέρεται στην απογραφή) ή Πιόντες είναι οικισμός του Δήμου Ανατολικής Μάνης και ανήκει στην κοινότητα Λαγίας. Σύμφωνα με την απογραφή του 2011, έχει 12 κατοίκους. Απέχει 4 χιλιόμετρα από την Λάγια. Το χωριό ονομαζόταν Πιόντες μέχρι το 1912, όταν μετονομάστηκε επίσημα σε Πιόντες (Αντρογιάλι), το 1928 μετονομάστηκε σε Αντρογιάλι και το 1940 σε Ακρογιάλι.

Πληθυσμός

Εκκλησίες - Ξωκλήσια
 Η κεντρική εκκλησία του χωριού είναι ο Ιερός Ναός του Αγίου Χαραλάμπους.
 Το Μοναστήρι της Μεταμόρφωσης του Σωτήρα, με το καμπαναριό και τις τοιχογραφίες που χρονολογούνται στον 13ο και 18ο αιώνα.

 Η εκκλησία του Αγίου Νικολάου στο κοιμητήριο των Πιοντών.
 Οι μονοκάμαρες εκκλησίες (ξωκλήσια) : Παναγία η Μεγαλόχαρη, Άγιος Ισίδωρος, Άγιος Σπυρίδωνας, Άγιος Γεώργιος, Άγιος Νικόλαος, Άγιος Δημήτριος, Άγιος Ιωάννης, Προφήτης Ηλίας κ.α.

Φυσικός Πλούτος - Σημεία Αναφοράς
 Το Σπήλαιο του Κοκά που δεν χρησιμοποιείται για το στάβλισμα ζώων και δεν έχει γίνει πλήρης εξερεύνηση ακόμα.
 Η Λήμνος ή Λύμνος, ένας από τους σπανιότερους φυσικούς υδροβιότοπους στην Μέσα Μάνη.
 Βελανιδιές άνω των πεντακοσίων ετών (σπάνια συναντάται στην Μέσα Μάνη, απομεινάρια των παλιών βελανιδοδασών που υπήρχαν στην ευρύτερη περιοχή του Ταινάρου).
 Ο Τούχνος ή Ντούχνος, λόφος στην οροσειρά του Σαγγιά με παμπάλαιες λιθοδομές (ερείπια παλαιών σπιτιών που χρονολογούνται τουλάχιστον στο 1600 μ.Χ., στην κορυφή του Τούχνου)
 Ο Πύργος της οικογένειας Γεωργόπουλου χτισμένος τον 18ο αιώνα.
 Τα χαλάσματα του Πύργου της οικογένειας Μαυροειδάκου ή Ρώσσου  στην τοποθεσία Κουμάρια.
 Το παλαιό κοιμητήριο (Κιβούρια) του χωριού δίπλα από το Μοναστήρι του Σωτήρα.
 Δύο παλαιότατα λιοτρίβια (το ένα στην Πάνω Χώρα στα Τσικλιάνικα και το άλλο Πιερριάνικο).
 Παλαιά οικίσματα χτισμένα με το παλιό αρμολόγημα .

Παραλίες
 Αντρόγιαλος
 Φριάτσι
 Άμπελο

Παραπομπές

Πηγές
Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
Εγκυκλοπαίδεια Πάπυρος Λαρούς, 1963 (ΠΛ)

Χωριά του νομού Λακωνίας
Μάνη
Δήμος Ανατολικής Μάνης